
ΘΕΜΑ: Γνωμοδότηση επί αιτήματος μετεγκατάστασης συνεργείου στο 235Α

Έχοντας υπόψη το αρθ. 120 του Ν.5314/2026 περί αρμοδιοτήτων των Δημοτικών Συμβουλίων, παρακαλούμε όπως στα θέματα της ημερήσιας διάταξης της επόμενης συνεδρίασης του Δημοτικού Συμβουλίου της Καλλιθέας, περιλάβετε και το θέμα της με αρ. πρωτ. 1212/2026 αίτησης μετεγκατάστασης συνεργείου από την οδό Χ. Τρικούπη 10 όπου λειτουργεί στην οδό Χ. Τρικούπη 8 στο Ο.Τ. 235Α του Δήμου Καλλιθέας προκειμένου να γνωμοδοτήσετε σύμφωνα με την παρ. β.) του αρθ. 7 του Ν.3710/08 στην οποία αναφέρεται ότι: «Σε περίπτωση απαγόρευσης ίδρυσης και λειτουργίας νέων συνεργείων, εφόσον συντρέχουν λόγοι ανωτέρας βίας ή οικεία βούληση με σύμφωνη γνώμη του Δήμου, επιτρέπεται η μετεγκατάσταση νομίμως υφισταμένων, με άδεια λειτουργίας αορίστου ή ορισμένου χρόνου συνεργείων στα όρια του ίδιου δήμου ή κοινότητας, εκτός από τις περιοχές "αμιγούς κατοικίας", υπό την προϋπόθεση της οριστικής διακοπής λειτουργίας του προϋπάρχοντος συνεργείου. Ως νομίμως υφιστάμενα συνεργεία νοούνται εκείνα που διαθέτουν άδεια ίδρυσης ή άδεια ορισμένου χρόνου κατά την έκδοση της οποίας επιτρεπόταν, από τις ισχύουσες χρήσεις γης, η λειτουργία συνεργείου στην περιοχή.»
Επί των παραπάνω σας ενημερώνουμε ότι στο Ο.Τ. 235Α του Δήμου Καλλιθέας που περικλείεται από τις οδούς Δεληγιάννη, Φραγκούδη, Χ. Τρικούπη, και Σ. Καράγιωργα, καθορίσθηκε χρήσης γης γενική κατοικία όπως αυτή ορίζεται στα άρθρα 1 και 3 του ΦΕΚ-166Δ/87 με εξαίρεση την εγκατάσταση νέων συνεργείων επισκευής αυτοκινήτων σύμφωνα με τα αναφερόμενα στην παράγραφο 2.4 του ΦΕΚ-71Δ/90. Στη συνέχεια με τη παρ. Γ του ΦΕΚ-192Δ/06 που αφορά αναθεώρηση του Γενικού Πολεοδομικού Σχεδίου καθορίσθηκε στο Ο.Τ. 235Α κέντρο δήμου επί της Σ. Καράγιωργα και γενική κατοικία στο υπόλοιπο Ο.Τ με εξαίρεση τα συνεργεία και τα πρατήρια βενζίνης ενώ όπως αναφέρεται στην παρ. ΣΤ του ΦΕΚ-192Δ/06 διατηρούνται οι νομίμως υφιστάμενες χρήσεις που αντίκεινται στις καθοριζόμενες με το συγκεκριμένο ΦΕΚ. 
Σχετικά με τη νομιμότητα υφιστάμενων συνεργείων που προβλέπεται στη παρ. β.) του αρθ. 7 του Ν.3710/08, έχει επισυναφθεί στη σχετική αίτηση, η με αρ. πρωτ. 31278/2015 βεβαίωση νόμιμης λειτουργίας συνεργείου.

